### Beslutninger

Udvalget besluttede at lukke for adgangen til at anmode om fysisk foretræde i sagerne vedrørende udvidelse af [adresse] søndag den 21. maj 2023, kl. 23.59. Der vil fortsat være mulighed for at fremsende en skriftlig meningstilkendegivelse, som vil blive videreformidlet til Teknisk Udvalg. Der lægges information herom på kommunens hjemmeside, og udvalget opfordrede Magistratsafdelingen for Teknik og Miljø til at udsende en pressemeddelelse.

Et flertal af udvalgets medlemmer besluttede at afholde udvidet udvalgsmøde den 22. maj 2023, kl. 14.00 - 20.00 og pålagde formanden at udarbejde en dagsorden til mødet med afvikling af flest mulige foretræder til havneudvidelsessagerne. Jenny Søndergaard og Hans Olesen protesterede over det udvidede møde, over pålægget og det deraf dårlige arbejdsmiljø for udvalget, at varslet var for kort, og at det vil medføre en dårlig proces for de foretrædende. Begge havde ønsker om en anden dagsorden, bedre proces og tid for afviklingen af foretræderne.